text: El 1er surf volador europeu neix a Perpinyà - La Clau
  Un objecte elèctric venut a 5.000 euros
  Dimarts, 14 de maig de 2019. 16:00h
  Una innovació en el sector dels esports de lliscament arriba al mercat. El surf «Power foil», dissenyat a Perpinyà, és únic a Europa.
  Al mes de juny arribarà al mercat el primer surf elèctric "volador" europeu, dissenyat per una empresa amb seu a Perpinyà. Aquest nou accessori de lliscament,imaginat per l'empresa Redwoodpaddle, evoluciona a 30 cm per damunt de l'aigua. El seu efecte màgic és possible gràcies a una ala perfilada, anomenada "foil". Aquesta part de la taula de surf a dins de l'aigua i transmet una força d'elevació al seu suport. L'efecte del vol es produeix gràcies a un comandament sense fils, mitjançant una mera acceleració. Aqueix objecte força reactiu ja és fabricat per competidors a Austràlia i Puerto Rico, potser aviat a Xina i Califòrnia.
  10 anys d'experiència en pàdel
  L'empresa Redwoodpaddle va ser fundada el 2009 a Perpinyà per l'esportista i inventor Chris Defrance. Els seus tallers situats a l'avinguda Dr. Torreilles, al barri de Sant Assiscle, produeixen paddles i rems d'estils i aspectes variats. Aquesta activitat, que va generar 1,5 milions de vendes el 2017, empleat 6 assalariats i s'ha convertit en un referent del seu àmbit. El seu "Power foil", segons el seu nom oficial, arriba als 40 km/h i té una autonomia d'1:30. Aquest surf, que s'ha anat provant des de l'inici del 2018, té un preu de venda públic de 4590 euros l'unitat.